CELEX: C2005/082/40
Language: et
Date: 2005-04-02 00:00:00
Title: Kohtuasi C-61/05: Euroopa Ühenduste Komisjoni 10. veebruari 2005. aasta hagi Portugali Vabariigi vastu

2.4.2005   
            
            
               ET
            
            
               Euroopa Liidu Teataja
            
            
               C 82/19
            
         Euroopa Ühenduste Komisjoni 10. veebruari 2005. aasta hagi Portugali Vabariigi vastu
   (Kohtuasi C-61/05)
   (2005/C 82/40)
   Kohtumenetluse keel: portugali
   Euroopa Ühenduste Komisjon esitas 10. veebruaril 2005 Euroopa Ühenduste Kohtule hagi Portugali Vabariigi vastu. Hageja esindajad on Pedro Andrade ja Woulter Wils, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               —
            
            
               tuvastada, et kuna Portugali Vabariik on oma õigusaktides sätestanud videotootjate kasuks rendiõiguse, siis on Portugali Vabariik rikkunud direktiivist 92/100/EMÜ (1) ja eriti selle artikli 2 lõikest 1 tulenevaid kohustusi;
            
         
               —
            
            
               tuvastada, et kuna Portugali Vabariik on oma õigusaktides tekitanud segaduse selles osas, kes peab rendiõiguse lõppemisel maksma tasu autorile, siis on Portugali Vabariik rikkunud direktiivi 92/100/EMÜ, eriti selle artiklist 4 koostoimes selle artikli 2 lõigetega 5 ja 7 tulenevaid kohustusi;
            
         
               —
            
            
               jätta kohtukulud Portugali Vabariigi kanda.
            
         Õiguslikud alused ja peamised argumendid
   Komisjon leiab, et Portugali Vabariik on rikkunud direktiivi 92/100, kuna ta on oma siseriiklikku õigusesse ebaõigesti üle võtnud selle artikli 2 lõike 1, kui ta ei andnud filmi esmasalvestuse tootjale rentimise ainuõigust.
   Teisest küljest tekitab mõiste “tootja” kasutamine Portugali õiguses segadust selles osas, kes peavad maksma tasu, millele autoril on õigus, mis viitab selle direktiivi, eriti artikli 2 lõigete 5 ja 7 ning artikli 4 siseriiklikku õigusesse ebaõigesti ülevõtmisele.
   
      (1)  EÜT L 346, lk 61.